《冷翠阁与秋岩同赋》
宋代·董嗣杲

笑携琴册上崑崙，分坐溪头藓石根。
崖树有霜飞老叶，野泉无雨落秋痕。
几番閒借樵人屐，何许追寻隐者门。
多种杏花依此住，要知董奉得仍孙。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。